Aleksejus Nikolajevičius
Aleksejus Nikolajevičius Romanovas (rus. Алексе́й Никола́евич Рома́нов; 1904 m. rugpjūčio 12 d. Sankt Peterburge – 1918 m. liepos 17 d. Jekaterinburge) – Rusijos caraitis, turėjęs tapti Rusijos imperijos valdovu po savo tėvo Nikolajaus II. Penktasis vaikas ir vienintelis sūnus Nikolajaus II ir Aleksandros Fiodorovnos šeimoje. Po 1917 m. revoliucijos 1918 m. liepos 17 d. Aleksejus su šeima, seserimis ir tarnais buvo bolševikų sušaudyti Jekaterinburge.